Go-Inn

Oy Go-Inn Ab oli suomalainen ravintolaketju, joka omisti 1970-luvulla muun muassa Helsingin Esplanadin puiston Happy Daysin ja Makkaratalon Omenapuu-ravintolan. Go Inn -nimisiä ravintoloita oli ainakin Helsingin Aleksanterinkatu 13:ssaRavintola Go-Inn, Aleksanterinkatu 13. Helsingin kaupunginmuseo, Finna-tietopalvelu. Viitattu 22.8.2016. ja Espoon Leppävaaran Maxi-marketin yhteydessä 1970-luvun alussa sekä Lahden Aleksanterinkatu 10:ssä vuosikymmenen puolivälissäGo Inn Lahden ilmoitus, Etelä-Suomen Sanomat 1975, julkaistu 70-luvulta päivää -blogissa 21.7.2013. Viitattu 22.8.2016.. Eräässä vaiheessa Go-Inn omisti myös Kalliossa sijaitsevan ravintola OivanFredin ja Junnun Oivasta stadilainen ruokapaikka , Ilta-Sanomat 28.10.2011. Viitattu 22.8.2016.. Vuonna 1982 Go-Inn-ketju käsitti kymmenen ravintolaa pääkaupunkiseudulla, Lahdessa ja Kouvolassa, ja sen palveluksessa oli keskimäärin 500 henkeä.

Go Inn -ravintolat olivat Matkaravinnon Wimpyn ja Tukon Carrolsin kanssa Suomen ensimmäisiä hampurilaisravintoloita 1970-luvun puolivälissäSulamäki, Samuli: Amerikkalaisperäinen hampurilainen tuli Suomeen, Yle Elävä arkisto 14.12.2010. Viitattu 22.8.2016.. Myös pizzat kuuluivat niiden valikoimiin.

Vuonna 1979 avattu Happy Days oli Primulan Old Bakersin ohella Helsingin ensimmäisiä isoja iltaravintoloita, jotka pyrkivät tarjoamaan vaihtoehdon tanssiravintoloille ja hotellien yökerhoille.Ruoppila, Sampo & Cantell, Timo: Helsingin ravintolat ja kaupunkikulttuurin elävöityminen, teoksesta Urbs. Kirja Helsingin kaupunkikulttuurista. Helsinki: Edita, s. 35–53. Viitattu 22.8.2016.

Oy Go-Inn Ab oli Oy Karl Fazer Ab:n ja sveitsiläisen elintarvikejätti Nestlén puoliksi omistama. Vuonna 1982 Nestlé luopui osuudestaan, ja vuonna 1983 ainoaksi omistajaksi jäänyt Fazer myi Go-Innin liiketoiminnan silloiselle toimitusjohtajalle Eila Kuurmalle, jonka Center-Inn-perheyhtiöstä tuli sittemmin merkittävä tekijä Helsingin ravintolaelämässä.Go Inn -ravintolat , Fazer: Historia ja Perintö, Dreamdo-oppimisalusta. Viitattu 22.8.2016. Jo vuonna 1982 Kantaravintolat osti Go-Innin ravintoloista Happy Daysin, Kluuvissa sijainneen Pampamin ja Kallion Bistron eli entisen OivanSivu 81.. 

Go-Inn on yhä yksi Karl Fazerin monista aputoiminimistä.Oy Karl Fazer Ab, Yritys- ja yhteisötietojärjestelmä. Haettu 22.8.2016.

Historiaa
Tarinan mukaan Fazerin hallitus lähetti 1960-luvulla jäsenensä Magnus Linderin Sveitsin Nestlélle tutustumaan uusiin amerikkalaisiin johtamistaidon oppeihin, jotka olivat Marcus Wallenbergiltä saadun vinkin mukaan siellä aktiivisessa käytössä. Nestléllä ei kuitenkaan tiedetty tällaisesta mitään, mutta oltiinkin kiinnostuneita yhteistyöstä Fazerin kanssa. Näin perustettiin Helsinkiin Go Inn -ravintolaketju, joka toi kaupunkiin valkoisten liinojen ja jäykän tarjoilun sijaan väriä ja mutkattomuutta. Fazer ja Nestlé perustivat Sveitsiin yhteisyrityksen nimeltä Nordgrill S. A., jonka tytäryhtiöiksi perustettiin Go Inn -nimiset yhtiöt Suomeen, Ruotsiin ja Norjaan.

Vuoden 1973 lopulla Go-Inn osti Tukholmasta seitsemän ravintolaa, joista se piti viisi. Kesällä 1974 Fazer siirsi Go-Innille viisi helsinkiläisravintolaa, jotka se oli edellisvuonna ostanut kauppaneuvospariskunta Heikki ja Lempi Hildéniltä muun liiketoiminnan mukana. Nämä ravintolat olivat Bankett Hildén ja Pam-Pam Kluuvissa, Riemukaari (ent. Falerno) Punavuoressa, Piratti Lauttasaaressa ja Bistro (ent. Oiva) Kalliossa Lähteinä myös Hildén-ravintoloiden työpaikkailmoituksia 1970-luvun alun Helsingin Sanomissa..

Lähteet

Luokka:Helsingin entiset ravintolat
Luokka:Entiset suomalaiset ravintolaketjut
Luokka:Suomalaiset elintarvikealan tuotemerkit
Luokka:Helsinki 1900-luvulla